


Rušenje bolnice na Trgu bana Jelačića 


BOLNICA 
MILOSRDNE 
BRACE 


S zagrebački purgari bri- 
nuli su se odavna za svoje 
bolestnike i ubogare i imali za 
njih bolnice i ubožnice, a prva 
bolnica obstojala je valjda već 
u XIV. vieku, dok nam XV. 
bilježi bolnicu bl. dj. Marije, 
koja je u Dugoj ulici stajala 
tamo, gdje bijaše prije _hrvat- 
ska štedionica. Imala je svoju 
kapelicu i bolnički vrt, što se 
spuštao do potoka Medvešća- 
ka; drva i ulje davao je grad. 
Bolnica je imala tri sobe i 
mogla primiti 20 bolesnika." 
Tik bolnice stanovao je »rec- 
tor hospitalis«, koji je imao vi- 
nograd pod gradskim zidom, 
nešto šume i četiri kmeta na 
Pantovčaku. Poslije je imala 
bolnica više zemlje i tri vino- 
grada, jer je već Zlatna bula 
odredila da gradskoj sirotinji 
pripada imetak onih, koji bi 
umro bez oporuke i ne bi osta- 
vio baštinika. 





39 * Duga ulica br. 32. 

Prvim kapelanom i rektorom bio je g. 1443. Antun, posliednji Matija 
Blažić (1759.-1801.) 


Koncem XVIII. vieka bila je ta bolnica u trošnom stanju i kako se radilo 
o novoj velikoj bolnici, nije nitko mislio na njezin popravak. U Vlaškoj 
ulici bila je ženska bolnica i ubožnica sa kapelicom (danas br. 2), koje je 
podignuo zagrebački kanonik Juraj Rees. Drugu bolnicu i ubožnicu u 
toj ulici utemeljio biskup Martin Borković u dvorištu orfanotrofija, koja 
je stajala do g. 1859.*" 


»Godine 1789., a za austrijsko-turskog rata, kada je general Laudon 
osvojio Biograd, bila je u Zagrebu vojnička bolnica na Harmici, u koju se 
moglo smjestiti 450 ranjenika, no kako bijahu prostori premaleni, uredili 
su jednu bolnicu u bivšem pavlinskom samostanu u Remetama, a drugu 
u pavlinskom samostanu u Lepoglavi. Kako i ove bolnice nisu zadovolja- 
vale, otvorili su još dvie bolnice u Zagrebu, jednu u “Crnoj školi', drugu 
u samostanu franjevaca. 


Pod konac XVIII. vieka nastale su tužne prilike u Zagrebu i cieloj domo- 
vini. Strašan požar poharao je gotovo cio Zagreb, velika vojska, koja je 
prolazila kroz grad bila je na teret gradjanstvu, u zemlji je vladao glad, a 
da bude bieda i nevolja još i veća, pojavio se tifus, koji je nemilice pustošio 
zemlju. Seljaci hrlili su rpimice u Zagreb, tražeći pomoći od gradjanstva, 
koje ni sebi nije moglo pomoći. Suše i sjenici bijahu puni nesretnika, koji 
su i pod vedrim nebom od gladi i nevolje umirali. 


Godine 1770. zaključio je sabor u Varaždinu, da se i dohotci carici i 
kraljici Mariji Tereziji povise, od koje je povišice darovala 20.000 for. za 
škole, trgovinu i promet, za ubožnice i bolnice. Od jednoga diela te svo- 
te, koji je zapao zagrebačku županiju, imala se je graditi ubožnica i bolni- 
ca, samo se morao naći muž, koji će ovu zamisao kraju privesti. Taj se je 
muž našao u osobi velikog župana Nikole Škrlca od Lomnice, potomka 
stare plemićke obitelji, kojemu je na ruku išao Josip Novosel, zagrebački 
podžupan. Pospješivali su gradnju i ovi rodoljubi: Antun Amadeo, za- 
grebački veliki župan, grof Sandor Erd&dy, podžupan Petar Kamaromy i 
kr. savjetnici Janko Čačković i Nikola Jelačić. O njemu napisao je zagre- 
bački kanonik i opat Mirko Raffay ove rieči: “...koj genyen od pravichno- 


360. * Vlaška ulica br. 36 i 38. 

ga pomiluvanya proti nevolynem blisnem nassem pervi dal je ovu miszel, 
y gdo nezna? Kak zasganum on selyum ovo tak hvale vredno nakanenye 
szvoje izpelyati se setuval? Kuliko med nami, pri vekssih Szudih, vszi- 
gdi, y u vsakoj priliki za tho poszluval je, szeguren predi neodztupiti, 
nego ovo na ozil szvoj izpelyati bi musze dogodilo«. 


Uzstrajnosti i dobre volje bijaše, ali ne bijaše dovoljno novaca, no i ti 
su se našli. Veliki župan Škrlec sazvao je županijsku skupštinu, kojoj 
je predsjedao biskup Vrhovac, koja je izabrala poseban odbor, koji se je 
imao baviti gradnjom bolnice. Taj je odbor 3. ožujka g. 1792. zamolio 
poglavarstvo, da takovu gradnju dozvoli, kako je to dragovoljno učinilo i 
odredilo podporu od 14.000 for. za uzdržavanje od 14 siromaha i daro- 
vao bivši jezuitski vrt.« 


Biskup Vrhovac uplatio je 1000 for., zagrebački Kaptol 12.000 fr., grad 
više od 26.000 fr. Kanonik Zdenčaj 1500 fr., biskup Gallyuf 800 fr., 
kanonik grof Sermage 500 fr., kanonik Šimun Jelačić 339 f., kojima 
su se pridružili i mnogi drugi vriedni domorodci, a general Radivojević 
priobćio je biskupu Vrhovcu, da želi, ako je nuždno vojničku bolnicu 
smjestiti u bolnici. Biskup Vrhovac dozvolio je, da se upotriebe glavnice 
od triju kapela: od kapele mukotrpnoga Isusa 5.522 fr., sv. Margarete 
6.632 fr., sv. Ivana Nepomuka pod Mesničkim vratima 854 fr. 


Godine 1800. ne bijaše još bolnica dovršena, jer je rabila za vojničku 
bolnicu i vojarnu, poslije ju za nekoliko hiljada forinta od vojne uprave 
odkupili, a dogradio ju i uredio ju biskup Vrhovac o vlastitom trošku. 
Pod njegovim je presjedanjem zaključeno g. 1803. da se u Zagreb pozovu 
milosrdnici, koji je red g. 1538. utemeljio Ivan od Boga i koji su imali 
više bolnica u Ugarskoj. Spomenute godine došao je u Zagreb provincijal 
reda Matija Riediger, s kojim je ugovor sklopljen i podpisan. 


Tri zagrebačke bolnice stopile su se u jednu, a tako i ubožnice, koju je 
grad poslije sagradio u Novoj Vesi. U ubožnici bilo je s početka 28 ubo- 


gara, koji su za stan, hranu i odielo plaćali na godinu 50 fr. 


Bolesničkih kreveta bilo je 32, a bili su bezplatni, utemeljiteljni ili plaće- 
ni; za druge trebalo je položiti 2000 fr., za druge 100 for. 


Za uredjenje bolnice i redovničkih soba dopisala je županija 4374 for., za 
ljekarnu koja ima biti javna 3000 for., a za njezino otvaranje 3820 for. 

Ilica godine 1893. 


»Konvenat se i obvezao, da uzdržava za bolnicu nuždno osoblje i da uz- 
država sebe od viška fundacija, od plaćenih kreveta, milodara i od doho- 
daka ljekarne. 


Kako o muci grozdovi vise, sretno je bolnica god. 1804. došla pod krov, 
a posveta obavljena je 23. kolovoza iste godine, kojega je dana svetčano 

uveden i red milosrdnika, koji je dobio pravo uprave u ruke diplomom 


kralja Franje II., izdanom u Beču 16. ožujka god. 1804.*" 


Spomenutog dana bile su dvie propovjedi; jednu je govorio njemačkim 
jezikom kao »Gelegenheitsrede« kanonik prvostolne crkve zagrebačke 
grof Josip Sermage-Susedgradski pred bolnicom, a drugu u hrvatskom 
jeziku zagrebački kanonik i opat Mirko Karlo Raffay kao »Prodechtvo vu 
priliki vpelavanya redovnikov od miloszerdnozti zvaneh«, koju je završio 
riečima: »Zadnyich Ti lyubleni Odkupitel, kojega vu ovom ranyenom 
kipu postujemo, blagoszlovi trude oveh postuvaneh redovnikov, blago- 
szlovi vsze one, koji ali do vezda prot ovomu meztu szebe miloszerdne 
izkazali jesu, ali na potlam izkaseju, dajuch nyim miloszerdnost Ivo- 
ju, koju vszem miloszrdenm obechal jeszi, blagoszlovi na konczu szlabu 
rech moju, da kuliko denesz nazveschal jeszem, najde vu vszeh szerdc- 
zah ztoverztnoga szada na Ivoju diku, na haszen ovoga miloszerdnozti 
reda, na obatrivenye vszeh nevolynih, koji vu ovom meztu Ivoju pervich, 
za tem vszeh nasz miloszerdnost chakali budu. Amen«.*“ 


Pročelje bolnice, okrenuto prama sjeveru, sačuvalo se do danas, te ima u 
prvom katu 19, u drugom 21 prozor, u prizemlju ljekarnu i razne dučane. 
Iztočno krilo pružilo se u negdašnju Bolničku, sada Gajevu ulicu i ima u 
prvom i drugom katu 13 prozora, u prizemlju deset. 


Sredinu pročelja zapremila je kapela ranjenoga Isusa, kojega je kip iza 
glavnoga žrtvenika u udubku. Isus Krist okupan krvlju i ovjenčan trnovi- 
tom krunom, ogrnut je crvenim plaštom, podbočiv se lievom rukom, dok 
u desnoj drži šibku umjesto žezla. S lieve strane položena je velika zlatna 
kruna, koju je valjda darovala neka pobožna duša, a po zidu udubka ima 
zlatnih i srebrnih srdaca, čisala i drugih dragocjenosti. 


Desno i lievo od glavnoga žrtvenika ukrasuju stiene dvie stare slike i dva 
oltarića na kojima gore svieće cieloga dana, jer kapelica ranjenoga Isusa 
nije nikada prazna, a u nedjelju i za blagdana tako puna, da sviet stoji u 
rpama pred njezinim vratima, a dubkom je puna i onda, kada sviet po- 
hadja grob Isusa, koji je takodjer u Zagrebu u osobitoj cieni. Nad vratima 


361. * Ovjerovljeni prijepis ove diplome pohranjen je u DA Z-u, Zbirka isprava. 
362. Posvećenje bolnice opjevao je Tito Brezovački, bivši kapelan sv. Ivana, a prevendar u župi sv. Marka, 


koji je umro 29. listopada g. 1805. (po priopćenju kanonika Barlča). 

kapelice uzidana je ploča od god. 1797. koja spominje caricu i kraljicu 
Mariju Tereziju kao pobožnu zakladnicu bolnice, kojoj županija i grad 
Zagreb stavljaju ovu spomen. 


U bolnici bio je vrhovni glavar »prior«, koji se imao brinuti za njezin po- 
redak, ali bijaše priora, koji su bolnicu zapuštivali. Godine 1831. bijaše 
tako zapuštena, da ju je prior Hortulanus morao obnoviti. U dvorištu 
uredio je vrt za bolestnike i sam je imao cvjetnjak u kojem je gojio do 
600 vrsta cvieća. 


1. kolovoza g. 1845. zadobio je prostor pred bolnicom osobito lice. Sa- 
bralo se ovdje do 4000 duša, potištenih, žalosnih, ali gnjevnih, da izprati 
»Nevine žrtve« Markova trga. Nosili su lies za liesom, a kad su iznesli 
osmi lies krene ogromna povorka prama Dugoj ulici, gdje im se pridru- 
žio lies Ivana Celinića i još se zaustavi u Poštarskoj ulici, da primi lies 
Dragutina Stajdahera i krenuli do groblja sv. Jurja, gdje su ih predali 


»materi zemlji« plačući i jecajući. 


Godine 1919. ostavili su milosrdnici Zagreb, imena je njihove bolnice 
nestalo i zove se danas »Zakladna bolnica«, koja je ostala javna, pa je sada 
treba premjestiti, jer se na njezino premještanje potrošilo puno crnila i 


papira. 


Kad bijaše bolnica dogradjena i posvećena, čudio joj se cio Zagreb i oko- 
lina, jer bijaše najveća gradjevina u gradu, okrenuta svojim pročeljem 
prama sjeveru, s koje je strane u prvom spratu imala 19, a u drugom 23 
prozora, te je sa iztočnim krilom zapremila gotovo bivšu Špitalsku uli- 
cu. Spram naokolišnih kolibica, potleušica i drvenjara udarala je bolnica 
tako u oči kao stoljetni dub, koji se je dignuo nad sitnogoricu! 


No sve to nije smetalo, da se g. 1818. za boravka cara Franje 1. i carice 
Karoline i Ilica u sjajno i neobično ruho, jer je u njoj zaplamsalo 2400 
svjetiljaka cielom njezinom duljinom od 180 hvati. 


Razsvjetom se izticala kuća Karla Mondscheinova, vrata i zid majura 
J , J 
grofa Erdoya,*“ stan Obermayera*“i ciela bolnica milosrdnika. 


363. * Majur grofa Josipa Erdodya, Ilica br. 10. 
364 * [lica br. 5. 

Sudar tramvaja u Ilici 1917. 


Pogled iz Ilice na Harmicu bijaše sjajan, tu se uzdizao 17 hvati (!) visok 
dorski stup oko kojega se redalo 12 manjih stupova, koji bijahu visoki 3 
hvata, a svi stupovi razsvietljeni sa 3000 lampica i 49 raznobojnih balo- 
na. Dvospratnica Josipa pl. Kuševića,*“ savjetnika i sudca bijaše ukrašena 
slikama i nadpisima, što bijahu razmješteni na 12 prozora. Na stanu Fi- 
gelovu uzdizale su se dvie piramide sa 250 lampica. Kod Soštarića bijaše 
pokretno sunce, kod trgovca Merherra izložena slika cara i carice, dok je 
na tridesetnici sjao u brojnim plamićkima dvoglavi orao.*“ 


Iz Ilice se vidio i slavoluk pod kojim je gradski sudac Gorup pozdravio 
kralja i predao mu gradske ključe, dok je veliki bilježnik Stajdaher oslo- 
vio caricu njemački. Slavoluk bijaše složen od četiri jonska stupa, krasno 
urešen, a razsvietljen sa 2060 lampica. 


365. * Uglovnica Ul. Marije Valerije i Trga bana J. Jelačića. 
366. * Duga ul. br. 3. 

Bilo je i tu raznih grbova i orlova, a samo na kući Josipa Kuševića (bivšoj 
Felbingerovoj)*" bili su izloženi grbovi Dalmacije, Hrvatske i Slavonije! 


U prvoj petini XVIII. vieka bijaše u Ilici tik kuća smrdljivi kanal pokri- 
ven daskama po kojima se hodalo, jer ne bijaše utrta puta, ni pločnika. 
Ovoga kanala nestalo je (po Kuniću) g. 1831., kad je Ilica dobila razsvje- 
tu, dok su si prije ljudi svietili »lampašima«, ako su se gdje pozabavili, 
koje je imala svaka kuća, a bili su onakovi, kako se danas rabe u podru- 
mima i po našim selima u stajama. 


Ilica kao glavna kucavica Harmice privažala je život iz zapadnih sela za- 
grebačke okoline, ali je njome prilazio sviet i iz dalnjih krajeva, prilazilo 
je cielo Zagorje, Medjimurje i Stajer. 


Na Harmici i u Ilici bilo je krčma i prenoćišta za seoski sviet, ali nije 
za otmjenije bilo goostiona u koje bi se »svraćali«, nije bilo »svratišta«. 
Tamo, gdje danas stoji Stankovićeva kuća, bila je godine 1827. prize- 
mnica Karola Mondscheina i u njoj gostiona »Zum očsterreichischen 
Kronprinzen« u koju su se gostovi spuštali stubama. Iste godine sklapa 
Mondschein kupoprodajni ugovor sa Frankom Rumleitnerom iz Vrbov- 
ca, koji glasi ovako: 


»Vu Zagrebu Dana 20-ga Juliuscha Letto 1827.-mo. Prodajem hisu v 
gornoj Ilici pod numerišom 310 skupa šiltom “Zum osterreichischen 
Kronprinzen' vsemi pristajališći to jest dvorišće, štalami, sušom i vrtom 
i vsem jušom i pravicami kak mi prodavci do sada ladali jesmo, devet je- 
zer i šesto forint u dobi po orsagu tekuchi moneti i 50 cesarskih cehinov 
sakoga po 4 forinti i trideset krajcerov srebrnih penez računajući u naturi 
kak šliselgeld Francu Rumleitneru oštarjašu na Vrbovcu i njegovoj tova- 
rušici Josefi rodjenoj Reinzenberg. 


Carol Mandschhein Hiše Prodavecz.«“ 


367. * Felbingerovoj kući (Trg bana J. J. br. 15) bio je kasnije vlasnik Priester, a ne Kušević. 

36 Ovaj ugovor primio sam dobrotom Levina pl. Horvatha, savjetnika zemaljske vlade u Zagrebu. Naš 
dodatak: Tekst ugovora nalazi se u Zapisniku izjavnica (Prof. fassionum) u 1827. godini, sign. 1678 (98), 
str. 27-28. Prodavatelj je Mondschein ili Monschein, a kupac Rumleitner (ne Romleitner). Prema L. 
Dobronić, Sfare numeracije kuća u Zagrebu, Zagreb, 1959., str. 138./139. kao i K. Kovačić, Priče iz starog 
Zagreba, izbor ilustracija Nada Premerl, Ljubljana 1990., str. 76. to je Ilica br. 14, gdje stajaše prije goto- 


vo 200 godina gostionica »K austrijskom prijestolonasljedniku«, a od g. 1827. po novom vlasniku Franji 

I tako je Rumleitner postao vlastnikom gostione »Zum čsterreichischen 
Kronprinzen«, koja je čuvala jednu Zagrebu do danas nepoznatu tajnu! 


Kada je gospodarom ove kuće postao rodoljubivi Krištofor Stanković, 
dao je porušiti, da podigne modernu jednospratnicu. Radnici su skinuli 
krov, odstranili drvenu gradju i počeli rušiti zid za zidom, no došavši 
do jednoga zida skamenili se od čuda i alat im izpao iz ruku. Obarajući 
zid, naidju na jednu šupljinu, a kad su ju razkrili, raztrese se pred njima 
»čovječji kostur«. 


Malim za onda Zagrebom glas je o toj »strahoti« puknuo za čas i cio se 
grad sletio pred bivšom »Mondscheinovom kućom«, gurajući se, da vide 
taj kostur o kojem su koječega nagadjali, no svi se složili u tome, da su tu 
zazidali živa čovjeka, koji je morao u groznim mukama izdahnuti. 


Kad nam je ovo moj blagopokojni i predobri otac kod jedne večeri pri- 
poviedao, koža nam se ježila i mi protrnuli od straha, a govori se o tom 
tajinstvenom kosturu i onda kada sam porasao. 


Na onome mjestu, gdje je danas veletrgovina Kastnera i Ohlera sagradio je 
veletržac Teodor Demeter g. 1836. jednospratnicu, a i uredio u njoj »gostio- 
nicu« k »Austrijanskom caru«, koja je otvorena 11. srpnja g. 1837., a prvi joj 
»gostilnik« bio Antun Marvanić, koju ju je uzeo u najam na 11 godina. Ova 
gostiona, odnosno »svratište« imala je 15 bojadisanih soba, jednu veliku 
blagovaonicu sa biljardom, prostrano dvorište, više staja i suša.“ 


Poslije je tomu svratištu nadogradjen drugi sprat i dobio naslov »Hotel 
k caru austrijanskomu«, koji bijaše najodličniji u Zagrebu, a odsjedali su 
u njemu visoki dostojanstvenici, a neke godine odsjeo je tu i nadvojvoda 
Albrecht, kojom prilikom je Gjuro Eisenhuth poslije carevke, »intonirao 
i rusku himnu«. 


Romlcitneru »Jiigerhorn« tj. »Lovački rog«, prema tome nije Ilica br. 2 tj. Stankovićeva kuća. U tekst (ova 
stranica, i sljedeće dvije) sam Hirc unosi dosta nejasnoća, neke smo pokušali razjasniti. 


39 »Ilirske Nar. Nov.«, 1837., br. 68. 

Svratište je obstojalo do g. 1913., kad ga je kupila spomenuta tvrdka i 
adaptirala ga od g. 1914.-1916." u veliku trgovačku kuću i njome podala 
Zagrebu velegradsko lice. 


I tako je nestalo ovoga svratišta, kojega je 28 godina uzorno vodio svra- 
tištar Gjuro Zeitelberger. 


Najstarije je svratište u Ilici, ali i u Zagrebu »Lovački Rog«, poznat di- 
ljem domovine kao »Jigerhorn«. 


Stari ljudi Zagrebčani, koje već odavna krije ledina, pripoviedali mi, da 
bijaše tu prvobitno drvenjara, a u njoj krčma u kjojoj bi se sastajali zagre- 
bački lovci poslije lova, a da se znade, da je to lovačka krčma iztaknuli su 
poviše vratiju oznaku »pravi« lovački rog, koji je krčmi, a poslije hotelu, 
dao današnje ime. Kakova je kuća bila prije 50, 60 godina, takova je spram 
Ilice i danas, dok je u ponutrici više toga dogradjeno i prigradjeno. 


U spomenutim novinama od g. 1836. čitam, da se gostioničar Leo- 
pold Pflanzer iz Duge ulice preselio u Gornju Ilicu u gostilnicu »Zum 
Kronprinzen« i tu otvorio posao pod firmom »K Lovačkom Rogu«. Pre- 
ma onomu »oglasu« nek' bi da je Pflanzer napustio »njemačko« ime i 
gostioni povratio njezinu starinu, iz koje se preselio Antun Maršanić. 
U petdesetim godinama bio je vlastnik »Lovačkog Roga« Mato Irgolić. 
Poslije Irgolića vodila je posao njegova supruga od koje je posao kupio 
Breithuth, poslije njega bio je zakupnikom Pilaj, a u novije doba Franjo 
Horvat. 


Dianinovu kupalištu na desno danas je »Grand Hotel«, u petdesetim go- 
dinama bila je tu jednospratnica Eduarda pl. Jelačića u kojoj bijaše svra- 
tište »K ugarskoj kruni«, a na cimeru naslikan crveni jastuk sa zlatnom 
krunom sv. Stjepana. Kad je ovomu svratištu bio gospodarom Osvald 
rodjeni Magjar, dobivao se ovdje za doručak najbolji »gulaš«. 


U početku dolnje Ilice sagradio je dvospratnicu Mato Pruckner i uredio 
hotel, što je na cimeru nosio njegovo ime, a njegovi baštinici nadogradili 
su poslije drugi sprat. Kad je napušteno svratište »Caru austrijanskomu«, 


3% *K. Kovačić, Priče iz starog Zagreba, izbor ilustracija Nada Premerl, Ljubljana 1990., str. 75. navodi g. 
1911-1913., a adaptaciju unutrašnjosti izveo je arh. Ignjat Fischer. 

nosio je ovo ime neko vrieme Prucknerov hotel, dok se danas zove »Hotel 
Royal«," koji ima i sada kavanu, kojoj bijaše mnogo godina gospodarom 
onaj kavanar Weiss, kojega su u Zagrebu zvali »der weisse Weiss«, jer 
bijaše biel poput janjeta, dok su drugoga kavanara, crne brade i kose, a 
istoga imena, zvali »der schwarze Weiss«. 


Kako Zagreb nije imao željeznice uredili su pojedinci, gostioničari ili 
svratištari »prevoznike« (Sže/lwagen). Kod »Cara austrijanskoga« uveo je 
takav prevoznik za Beč Antun Maršanić, od 1. travnja g. 1840., polazila 
su takova kola iz Zagreba u Varaždin, a prijave je primao gradjanin Kri- 
stijan Frobe. 


Mihajlo Geršić i Henrika Javand uredili su prevoznik u Zagrebu »Kod 
ugarske krune« za Zagreb-Karlovac g. 1844. i odpočeli vožnjom 12. ruj- 
na i. g. U Karlovcu se prenočilo u gostioni »K zlatnom sidru«, vozilo se 
svakoga dana i plaćalo po osobi 1 fr. 30 kr. srebra, dok bijaše prtljaga 
bezplatna. Prvi prevoznik za Zagreb-Karlovac vozio je od »Cara austri- 
janskoga«, a poduzetnik bio neki Stern. 


Za Zagreb-Samobor imao je prevoznik od g. 1840. Samoborčan Marko 
Bedenko. 


Izmedju Zagreba i Beča uvedena je prva »hitrovožnja« g. 1837. Od Za- 
greba do Varaždina plaćalo se za put od 10 milja 2 renska forinta 40 kr., 
od ovdje do Velike Kaniže (18 milja) 4 r. 48 kr., do Kostela (24 m.) 6 r. i 
24 kr., do Vesprima (34 m.) 34 r. i 9 kr., do Biele Stiene (40 m.) 40 r. 40 
kr. Od ovdje do Pešte imao je putnik da prevali 60 milja puta i platio je 
10 r. 20 kr. Prtljage smio si svaki putnik ponijeti 30 funta i platio za nju 
16 kr. srebra. Naručbe je primao u Ilici trgovac I. B. Taitl. 


U Gornjoj Ilici bijaše prva velika zidanica bolnica, koja je zapremila lievi 
ugao, dok je Stankovićeva kuća zapremila desni i ove kuće bijahu možda 
uzrokom, da su isgradili i druga dva ugla, na desnom zapadnom uglu 


371. * Citat: «U prvom Ilustrovanom vodiču po Zagrebu i njegovoj okolici iz 1891. za ovaj hotel piše: “Staro 
ugledno svratište prvoga reda sa gostioničkom dvoranom i gostioničkim vrtom, kavanom i sa 56 soba za 
putnike... Kuhinja na glasu, najbolja pića. Svratištni omnibus dolazi na kolodvor k svakomu osobnomu 
vlaku, koji dolazi i odlazi iz Zagreba. U svratištu se dobivaju u svako doba kola za vožnju po Zagrebu. (K. 
Kovačić, n. d. str. 78.). Nalazio se u Ilici br. 44, a izgrađen je 1844. godine. 

podignuo je dugu jednosptratnicu trgovac Antun Mužević, dok je lievu 
stranu Gornje Ilice, koja je dulja od desne dokrajčio grof Tomo Keglević 
g. 1834. 


Uz ove kuće počeli su rušiti stare drvenjare i graditi male, kratke i nizke 
prizemnice, koje su sezale do blizu štedionice. Uz bolnicu bio je plot i 
dosta veliki prostor na kojemu su svoju robu izložili lončari kao potomci 
bivše »Lončarske ulice«. Posliednji lončar bio je Horvatić, koji je svojoj 
supruzi postavio na Mirogoju »najznačajniji« nadgrobni spomenik. Is- 
gradio je od gline ukusan lies sa glazurom, četiri noge i napisom i njime 
ukrasio grob svoje drage žene. 


Do lončarskog plota bila je kućica sa vratima i jednim prozorom, a straga 
omaleno dvorište sa cviećem i drvena »hutica«. To bijaše slastičara neko- 
ga Suhovatije, poslije Stranskoga, koji je svoje goste služio mnogo godina 
bilo u slastičari, bilo u hutici, gdje su sjedili i odlični gosti, a ona ih služila 
sa »paherojem« (slasticama) i sladoledom. 


Velika navala bijaše kod Stranskice pred Božić, kad su »velika« i mala djeca 
namolila da si kupe nakit za božićno stabalce. Bilo je tu od šećera jabuka, 
krušaka, jagoda, ribica, guslica, frulica, srdca, a bili smo presretni kad nam 
starica dala kojega »labuda«. Ovim sladkišima su djeca zakitila Božić i na 
Badnjak razdragana srdca zapjevala: »Narodil se Kralj nebeski!«. 


Do slastičare bio je urar Exner, do ovoga brijač Brcković, dalje limar 
Dušek, remenar Liehert; Beck je prodavao živežnu robu, Deutsch šešire, 
Bogady krojački pribor; Bulvan i Pečak bili su draguljari, dok bijaše u 
posliednoj prizemnici kobasičar Zellner, poslije njega Dragutin Ange- 
rer, kojega je nasliedio Neidhart, a ovoga Rabus, a do kuće bilo je veliko 
blatno dvorište odpremnika Dragutina Leizendorfa. 


U pravoslavnoj kući imao je dućan »lakatne robe« trgovac Anton Ausch 
pod firmom »K liepoj Dalmatinki«, ali je prodavao i nirnberžku, kitni- 
čarsku i uresnu, staklenu, porculansku i od kamenine robu. Aleksa No- 
vak imao je u istoj kući skladište gospojinskih odiela. Sa iztočne strane 
imao je svoj stan Loffler, u ono vrieme »prvi« zubar u Zagrebu, koji si kao 


372. * Keglević — Ilica br. 39, a Mužević — uglovnica Ilica br. 38 i Mesnička ul. br. 2. 

firmu izvjesio do pć6 metra dug zub! U pravoslavnoj kući otvorio je želje- 
zaru Weigelhofer i pod krov priveo svoju suprugu sestru Lisinskovu. 


U današnjoj Wagnerovoj kući“ otvorio je krojač Matošek »prvi« dućan 
za gospodska odiela, ali nije uspio, jer još onda Zagrebčani nisu htjeli 
kupovati odiela, koje je šivala »mašina« (šivaći stroj). Ovo bijaše nekoć 
Sorkova kuća, au Wagnerovu dućanu gostiona Josipa Valica. U susjednoj 
kući uredili su novčari Pulzer i Moses »prvu« mjenjačnicu i prodavali 
razne vriednostne papire. Tamo gdje je danas kuća br. 37 stajala je prije 
sto godina omašna kuća grofa Antuna Pejačevića iz Virovitice, a do nje 
masivna prizemnica. U veliko dvorište vodila su i ovdje velika i široka 
kolna vrata. Te je kuće kupio s proljeća g. 1810. Andrija Fuchs, koji se 
rodio blizo Novoga Mjesta u Kranjskoj i preselio u Zagreb i ovdje uredio 
trgovinu konjima i tovljenim, rogatim blagom, koje je smjestio u golemo 
dvorište. Druga polovina zemljišta pružila se od Ilice do Savske ceste 
(Frankopanske ulice) i odavle do Sajmišta (Sveučilištnog trga). Ovu po- 
lovinu Savske ceste kupio je biskup Haulik za opatice i sagradio im na 
tom zemljištu crkvu, samostan, bolnicu i djevojačku školu. 


U Fuchsovoj kući bio i dućančić u kojem je jedan mu rodjak prodavao 
mješovitu robu. U toj se kući rodio Andriji sin Josip, Vatroslavu Lisin- 
skomu u najtežim časovima života hranitelj i branitelj. U ovu kuću priveo 
je Andrija i svoju drugu ženu Anu, kćerku svoga prijatelja i zagrebačkog 
gradjanina Kovačića, koja mu je rodila kćerku Mariju, a 8. srpnja g. 1819. 
sinčića Ignaca, kojega su zvali »Naci«, koji se kao pravnik i filozof na nje- 
mačkim dokumentima podpisivao kao Ignatz Fuchs, dok se je pohrvatio 
u »Vatroslav Lisinski«, pod kojim je imenom mukotrpno živio i jadan 
Život svršio.“ 


Na temeljima rodne kuće Vatroslava Lisinskoga sagradili poslije moder- 
nu jednospratnicu, koju je valjda gradio Ignac Andrijević, vjećnik grada 
Zagreba, koji je umro g. 1849. i kuću mu baštinio njegov sin Stanko, bivši 
zagrebački načelnik. U toj kući uredio je prodaju ženske obuće štajerski 
Niemac Peitler, tu je uredio brijačnicu drugi Brcković, gdje je i danas. 


373. * U Ilici br. 15. 
34 Antonija Kassowitz-Cvijić, Vatroslav Lisinski u kolu Ilira, Zagreb, 1919., p. 6.-7. 

U susjednoj Keglevićevoj kući imao je kavanu Franjo Exner već g. 1833. 
i davao je tu svake nedjelje i utorka družtvene plesove uz ulazninu od 20 


i 30 krajcara. 
Godine 1827. uredio je u Gornjoj Ilici Kajetan Schropfl pod firmom 


»Zum wilden Mann« trgovinu sjemenja. 


Gornja Ilica imala je i dvie knjižare, Antun Jakić otvorio je svoju tiska- 
ru i knjižaru u prizemlju milosrdnika, poslije g. 1860., da podpomogne 
književni i politički rad tadanjih rodoljuba, a poslije je tiskaru prodao 
Ivanu Vončini, vlastniku narodnoga glasnika »Zatočenika«. 


Jakić je štampao Saborski dnevnik, Assemanov evangjelistar, izvješće o I. 
hrv. izložbi, hrv. pučke propovjedi, narodne pjesme, hrv. trgovca, Robin- 
sona, Smrt Smail-Age Čengića i dr. Svojim je troškom izdao Trnule (1862.) 
od Vukotinovića, bio je izdavatelj i urednik »Sidra« glasila za obrt, trgo- 
vinu i narod. gospodarstvo. 


Od g. 1859. bio je Jakić nerazriešiv drug i prijatelj Gjure Crnadka i Mije 
Krešića i ova su trojica bili prvi, koji su nastojali, da se »hrvatski« duh 
uvede u trgovački i obrtni sviet. Najodlučniji bio je u tom radu Jakić od 
prirode nadaren bistrim umom, pronicavim duhom i čvrstim značajem, 
bio je rodoljub od glave do pete i samouk, koji je u svom rodnom mjestu 
Kostajnici svršio samo pučku školu i već u 21. godini bio samostalan. 
Već g. 1851. imao je dućan kolonijalne robe u Zagrebu, g. 1854. u ve- 
like trgovao na Ricci, a od g. 1859. nastanio se u Zagrebu, gdje je kao 
saborski i gradski zastupnik i predsjednik trgov.-obrtne komore bio na 
svojem mjestu, a koliko je ljubio Zagreb, svoj rod i dom sviedoči njegova 
oporuka od g. 1876., ostavši u dobrotvorne svrhe do 40.000 fr. Utemeljio 
je značajnu zakladu iz koje će se nagradjivati sa 500 fr. napredni seljaci u 
vinogradarstvu, pčelarstvu i voćarstvu. Jakić je umro 20. prosinca 1878. 
i odredio da se njegovo poprsje smjesti u narodnom muzeju, čemu je 
udovoljeno. 


Drugu knjižaru otvorio je Svetozar Galac u Vrbanićevoj kući, gdje je da- 
nas Breyerova knjižara i prodavao je knjige Ilirske, dalmatinske i srbske 
Matice, ali ga sreća nije pratila, pa je siromak propao i napokon spao na 
prosjački štap. 

Susjed mu je bio Zeschko, koji je na veliko prodavao papir. 


U prizemlju spomenute bolnice uredio je salonsku brijačnicu Talijan Ba- 
zolli, ali je on propao; Jakiću na desno imao je svoju radionicu tokar 
Pogorelec. 


Veliku jednospratnicu pod br. 31 (gdje je sada Apolo kino) sagradio je 
oko g. 1830. veletržac žita Franjo Čavrak, koji potiče starinom iz Gušća 
kod Siska, gdje još i danas obstoji njihova kurija i bili su valjda plemi- 
ći. Gjuro Čavrak bio je upraviteljem dobara grofa Keglevića. Njegov sin 
Franjo stekao si veliki imetak i imao u Zagrebu više kuća u Zagrebu, u 
Dugoj ulici kuću pod br. 18 na desnom uglu Krvavog mosta, a drugu br. 
8., gdje je danas trgovina cvieća. 


Franjo Čavrak bio je poznata ličnost u starom Zagrebu, bio je više go- 
dina gradski zastupnik, jedan od prvih utemeljitelja hrvatske štedionice 
i neprekidan član ravnateljskog vieća od g. 1849. do svoje smrti g. 1857. 
Vjenčao je Alojziju rodj. Reiser iz Turskog Bečeja i ostavio iza sebe si- 
nove: Rikarda, Ladislava, Aleksandra i bivšega podbana Levina Letova- 
nićkoga. 


Najstarija kćerka Marija (t 1908.) udala se za Gjuru Crnadka, kćerka 
Kristina za bivšeg zagrebačkog liečnika Ivana Miličića, kćerka Hermina 
udala se za kotarskog sudca Ivana pl. Novaka, četvrta Ida (£ 1917.) za slo- 
venskog tvorničara Otokara Brodnika. Brakom Gjure Crnadka stupila je 
u rodbinsku svezu obitelj Čavrak i obje su u Zagrebu zapremile odlično 
mjesto i zajedničkim radom promicale napredak i procvat našega danas 


»bieloga« Zagreba." 


U kući br. 33 uredio je u prizemnici dućan sapunar Dvoršćak i mušteri- 
jama prodavao sapun kroz prozorčić sa »šuberom«, a imao je kćerku za 
kojom se otimalo svačije oko, a srce joj osvojio vlastelin G. iz Zagorja, 
divotan opet mužkarac, koji je svoju ženu ljubio kao golub golubicu, ko- 
jemu bijaše susjed Buharić, prvak krojač grada Zagreba. 


Do Dvorščaka (br. 35) imao je svoju radionicu i dućan kotlar Ivan Lenz, 
kojega je u poslu nasljedio sin, a ovoga drugi kotlar. 


375 Ove podatke primio dobrotom od Milivoja Crnadka. 

Ilica 


S desne strane Ilice počimali su dućane u Stankovićevoj kući gdje je ure- 
dio draguljarski posao A. Zaghaft, do njega se smjestio Frohlich i otvo- 
rio trgovinu kišo- i suncobrana, a veliku trgovinu željezne robe Škender 
Hondl, odličan gradjanin, gradski zastupnik i mjestni sudac grada Za- 
greba, koji je vjenčao kavanara Černija kćerku Francišku.“ 


U Stankovićevoj kući uredio je slastičaru F. Krežma, otac guslača-vir- 
tuoza i njegove sestre Anke, koja je s bratom prošla polovinu Evrope. 
Poslije se slastičar Krežma preselio u kuću na Jelačićev trg, slastičaru 
proširio i tako uredio, da bi pristala svakomu velegradu. 


Prigodice izložio goleme plakate, koje su mu pošiljala djeca o svom go- 
stovanju po daleku svietu, a izlagao ih i u slastičari, ljudi čitali, čudili se 
i presretnim roditeljima čestitali, ne nadajući se i ne sluteći koja ih čeka 
sudbina. Sin, njegova uzdanica umro je rano, sestra Anka osamljena i 
izgubljena, dobila je mjesto u glazbenom zavodu i poslije se udala za mog 
bratića posebnika Dragutina Barbota. Otac je ginuo od tuge i boli za 
sinom, tamnio mu lagano razbor, kidisao oružjem u ruci na mukotrpni 
život, ali se duševnih bolova nije riešio. Kad mu pak smrt otela i ženu, 
sve je više ginuo i dospio u gradsku ubožnicu, gdje je smrt njegovim 
mukama učinila kraj. 


Za nekoliko godina umrla i Anka Krežma-Barbot, a za njome i njezino 
»Zlato«, kako je zvala svog obožavanog muža. 


U Stankovićevoj kući otvorio je veliku trgovinu željeza Aleksander Hon- 
dl, obće poznata i omiljela ličnost grada Zagreba, kojemu je bio mjestni 
sudac, zastupnik saborski i gradski, bio je predsjednikom trgovačko- 
obrtničke komore od g. 1868.-1876. Za njegova je predsjedništva podne- 
šeno vladi i ministarstvu više važnih predstavaka kao n. pr. reguliranje 
Save i Kupe, glede obrte škole u Primorju, željeznice Osiek-Rieka, glede 
ustrojenja trgovačke akademije u Zagrebu itd. 


Hondlovo djelovanje bilo je mnogostrano, rodoljubno i požrtvovno, bio 
je i predsjednikom eskomptne banke, družtva čovječnosti i bio odliko- 
van viteškim redom Franje Josipa I. 


376. * A nešto dalje na istoj stranici teksta Hirc navodi, da je oženio Černijevu kćerku Tereziju (za pretpo- 
stviti je da se radi o istoj osobi sa dva imena). 

Hondi rodio se 1832. u Terezovcu-Suhopolje u Slavoniji, a svršiv vojnič- 
ku školu u Bjelovaru, stupio je u trgovinu željeza Pavla Hatza, poslije bio 
u Beču, svršio nauke u nekom trgovačkom zavodu i g. 1857. preuzeo u 
Zagrebu renomiranu Bauerovu trgovinu željeza. 


Vjenčao je rodoljubivog kavanara Černija kćerku Tereziju, s kojom je 
Živio u sretnom braku do g. 1890. kada je na žalost gradjanstva i roda 
preminuo naglom smrću. 


Godine 1836. prenaša svoj dućan u Ilicu I. K. de Negro u Demetrovu 
kuću pod cimerom »K slonu ili elefantu«, a zaprema poslije taj dućan 
Kornitzer i Klein u kojem su prodavali manifakturnu robu, dok je lievo 
prizemne prostore zapremio zagrebački paromlin i tu prodavao brašno. 
Do »Ugarske krune« uredio je Petar Šimečki klobučarski posao, Šević 
u kući Dianina kupališta dućan kratke robe, Antun Danielić prodaju 
steznika. 


U Tirkovoj kući otvorio je dućan I. K. Taitl pod firmom »Zur blauen 
Kugel« i prodavao u četrdesetim godinama »Alle Gattungen Garten-Sa- 
men«, a poslije njega Anišić i Šnap prodavali sjemenje »K modroj Kru- 
glji«, a uredio je tu svoj dućan Antun Nosan, a po njegovoj smrti sinovi. 
U istoj kući uredio je veliki staklarski posao Dragutin Huth, poslije nje- 
ga A. Pabst, kojega je svojom trgovinom zamienio Julyo Hiihn, dok je 
veliku željezaru uredio Franjo Šolar, koji obstoji i danas. 


Do uglja Ilice i Bregovite ulice bila je Konigova trgovina'" »K paunu« 
u kojoj se prodavala prkomorska roba, a sučelice kuća i trgovina Pavla 
Peleša i kišobranarska radionica Joba. 


Susjednoj kući (br. 24) bila je gospodaricom Aleksandrina Andrašević, 
a njezin susjed Pavao Kapetan (br. 26). Ove dvie kuće imale su zajed- 
nički zid o kojem kod poglavarstva skopljen ugovor: »12. Mayussa Letta 
1821.« medju Pavlom, kapetanom Kraljevskoga Varoša Zagrebečkoga 
Purgarom, Jurjem, Karlom i njegovom Goszpum Ihovarussicom 'Tere- 
zijom Ditkovich." 


377. * Prema L. Dobronić, n. d. str. 136. Ilica br. 18, kasnije vlasnik Josip Job, a kući br. 22 vlasnik je Petar 
Pelleš. 
375. »Nar. Novine«, 1910. od 9. ožujka. 


Kuću br. 26 kupio je dr. Albert Crnojević i počeo je rušiti g. 1910. Bila je 
jednospratnica sa pet prozora i velikim »haustorom« nad kojim bijaše za- 
bilježena godina »1822.«, kad je kuća gradjena. U toj kući imao je dućan 
urar Armano, kišobranar Arbanar, bila u njoj trafika i prodaja četkarske 
robe. U petdesetim godinama bio je toj kući gospodarom Josip Švaro, 
koji je u njoj uredio pekaru i supruga mu se preudala za Dragutina Star- 
ka, profesora više realke u Zagrebu. U toj kući bio i sapunar, koji je kao 
mužkarac »prvi« na ulici izašao sa suncobranom. 


Kući br. 28 bio je gospodarom Blaško Vatroslav, a susjednoj dvospratnici 
Ivan Sviglin. 


Na onome mjestu, gdje danas stoji dvospratnica tokara Grnaza bila je u 
staroj Vilici drvena, razklimana prizemnica sa nahižjem, a gospodarom 
joj Matija pl. Masnec. Na nahižju je stanovao neki ličilac, koji se nije dao 
»van«, kada se kuća imala rušiti, ali se nije maknuo ni onda, kad su mu 
nad glavom razkrili krov. Gradski kapetan Plušćec morao ga je silom 
odstraniti. Velika jednospratna drvenjara stajala je još u petdesetim go- 
dinama tamo, gdje je sada Salarova kuća, a bio joj gospodarom gradski 
službenik Juraj Boleslavski. 


Susjednoj jednospratnici bila gospodaricom udova Elizabeta Mraović, 
poslije Mirko Božurić. U prizemlju bila je prodaja kruha gradskog či- 
novnika Maceka za kojega se preudala gospoja Črnolatec, koja bijaše 
(ako me pamet ne vara) plemkinja. Gjuro Črnolatec, kapetan banovačke 
regimente, dobio je plemstvo od carice Marije Terezije za sebe i svoje 


nećake Gjuru i Nikolu. 


Susjed Mraovićeve bio je Maksimilijan pl. Vernić, pa je i u njegovu pri- 
zemlju“" bilo dućana, a u jednom krojač Miller. 


U »Vilici« bile su kuće-drvenjare prizemnice, u »Ilici« ponajveć jedno- i 
dvospratnice, ali se ova iztaknula i jednom »trokatnicom«, »prvom« u 
cielom Zagrebu, koju je gradio pokrivač krovova Tisauer, a poslije joj bio 


gospodarom odvjetnik Vrbančić (danas br. 29).* 


37 * [lica br. 32. 
380 * Citat: »Za vrijeme Tisauera srušena je bila, čini se, stara kuća i 1859. na njenom mjestu sagrađena 
današnja, no samo kao dvokatnica koju je gradio tadašnji istaknuti zagrebački graditelj Ivan Plohberger. 


Kad je zato saznao grad, ljudi su se od čuda križali, a kad je počeo kopati 
temelje, već bi prilazili, gledali kako se kopa i gradi. Dočekali su prvi i 
drugi sprat, ali su bili na iglama čekajući kada će dignuti »treći« sprat. 
Što bijaše kuća bliže krovu, to bijaše više gledaoca, a kad je došla pod 
krov, došlo je toliko svieta, da si se jedva micao. 


Do sada bijahu Zagrebčani vični, da gledaju prizemnice i jedno- i dvo- 
spratnice, no sada su gledali kuću pred kojom je trebalo okomiti glavu, 
da joj okom segneš kraj. 


Ta kuća stoji i danas i nosi broj. 


U Ilici gornjoj bijaše još jedna kuća, koja mi je padala u oči svojom visinom, 
već veličinom i svojim slogom bila je gradjena u gotskom stilu, a pala je 
onda, kad su počeli graditi palaču u kojoj je sada kavana »Corso«.*" 


Treći kat bio je nadograđen 1922. godine«. (Franjo Buntak, Stanovnici Ilice, njihove kuće i zemljišta u 
prošlom stoljeću, Ix starog i novog Zagreba, VI., Zagreb, 1984. str. 163.). Prema L. Dobronić, Sžare nu- 
meracija kuća u Zagrebu, Zagreb 1959, str. 110. od g. 1857. Tisauer je na br. 29 (kuća br. 572), a Vrbančić 
Eduard na br. 27 (kuća br. 571) na kojem »fundušu» nije do tada postojala kuća. 

351 * Citat: »Prvi vlasnik kavane “Corso' bio je kavanar Bernard Kastl, koji je prije imao kavanu pod istim 
imenom na zapadnom uglu Ilice i Tomićeve ulice. Kastl je 1907. preselio u novu elegantnu zgradu Central- 
ne banke i u prizemlju uredio jednu od najljepših zagrebačkih kavana, koja svojom bogatom opremom u 
stilu secesije izaziva u nama nostalgiju i želju da se ponovno u njoj sretnemo«. (K. Kovačić, n. dj. str. 227.). 

